Microsoft: Hackeri din Rusia, China și Iran atacă alegerile prezidențiale din America.
Grupuri de hackeri cu legături în Rusia, China și Iran atacă alegerile prezidențiale. Microsoft a confirmat că gruparea Strontium a țintit peste 200 de organizații. Aceasta a fost implicată și în atacul asupra campaniei democraților în 2016.
Microsoft confirmă că alegerile de anul acesta din Statele Unite sunt teren de joacă pentru hackerii din Rusia, China și Iran. Atacurile au început deja, intens.Grupul Strontium, cu legături în Rusia, a țintit peste 200 de organizații. Majoritatea sunt legate de partidele politice, atât democrați, cât și republicani.Microsoft mai spune că hackeri din Rusia și China au țintit persoane legate de campania lui Joe Biden, în timp ce hackerii din Iran s-au concentrat pe persoanele din campania lui Donald Trump.Majoritatea atacurilor nu au avut succes, mai spune gigantul din tech.În plus, sistemul de votare din America limitează pericolul reprezentat de hackeri. Asta datorită unui sistem de protecție numit Election Guard dezvoltat de Microsoft. Totuși, cred că e important să îți aduci aminte că nici până la această oră americanii nu au făcut lumină cu privire la implicarea Rusiei în alegerea lui Donald Trump acum patru ani.